./data/phi0474/phi005/phi0474.phi005.perseus-lat2.xml
M. Tullius Cicero
quem delegit? quis in tabulis scriptus est? C  Claudius C  F  Palatina  non quaero quis hic sit Claudius, quam splendidus, quam honestus, quam idoneus propter cuius auctoritatem et dignitatem Sthenius ab omnium Siculorum consuetudine discederet et civem Romanum cognitorem daret  nihil horum quaero; fortasse enim Sthenius non splendorem hominis, sed familiaritatem secutus est  quid? si omnium mortalium Sthenio nemo inimicior quam hic C  Claudius cum semper tum in his ipsis rebus et temporibus fuit, si de litteris corruptis contra venit, si contra omni ratione pugnavit, utrum potius pro Sthenio inimicum cognitorem esse factum an te ad Stheni periculum inimici eius nomine abusum esse credemus?